Inte l'editoria acadèmega, na revista acadèmega o revista sientìfega ła ze un periòdego inte el cuało łe vien riportae contribusion tècnego-sientìfeghe de siensiai e esperti de na disiplina acadèmega prèvia revizion paritària . Insieme ai testi dedicai a ła divulgasion sientìfega i fa parte de ła comunegasion sientìfega ufisałe da parte de ła comunità sientìfega. Le reviste acadèmeghe łe vien doparae cofà par ła introdusion e ła prezentasion de nove riserche, cusita come par ła crìtega de riserche che za ze sta fato inte el pasà. El contegnuo de łe reviste ła ciapa ła forma de artìcułi che i detien riserche orizenałi, rasegne o recension de libri.